Dunsfold

Dunsfold er en landsby i det administrative distriktet Waverley i Surrey i England, omkring 14 km sør for Guildford. Det ligger i naturområdet Weald og strekker seg i nord til de sørlige langstrakte bratthengene til Greensand Ridge. Ved folketellingen i 2011 hadde landsbyen en befolkning på 989 innbyggere.«Key Statistics; Quick Statistics: Population Density» , United Kingdom Census 2011, Office for National Statistics

Navnet ble skrevet Duntesfaude i 1259, Duntesfaud i 1272 og Duntesfalde i 1291. Stedsnavnet er sammensatt av to ledd, første ledd, dun, er enten angelsaksisk dunn for en høyde «down (adv.)», Online Etymology Dictionary eller det beslektede keltisk for festning eller bygdeborg,  «down (n.2)», Online Etymology Dictionary men alternativt kan Dun være avledet fra et personnavn, Dunt. Mills, David (2011): A Dictionary of British Place-Names, OUP Oxford, s. 165 Siste ledd, fold, betydningen «innhegning». «fold (n.1)», Online Etymology Dictionary

Kirken St Mary & All Saints (for Jomfru Maria og alle helgene) er normannisk, og har de eldste kirkebenkene i England. En kilde i nærheten ble regnet for å være hellig, og tiltrakk seg mange pilegrimmer. «Dunsfold: St Mary & All Saints, Dunsfold», Church of England «Welcome to St Mary & All Saints, Dunsfold», Dunsfold Church

Common House er en verneverdig hall fra omkring 1500 i middelalderstil. «Common House, Dunsfold», British Listed Buildings

I middelalderen var det jernproduksjon i Dunsfold. Senere tiltrakk stedet seg industri på grunn av Wey og Arun-kanalen. På 1900-tallet ble Dunsfold Aerodrome grunnlagt. British Aerospace brukte flyplassen til å teste mange av sine militærfly, men la ned virksomheten i 2002. Flyplassen heter nå Dunsfold Park, og brukes blant annet til filming av BBCs bilshow Top Gear.

 Referanser 

 Eksterne lenker 
Dunsfold Online
Dunsfold Aerodrome
Wings & Wheels

Kategori:Landsbyer i Surrey